
NAČRT ZA RAVNANJE Z RAZISKOVALNIMI PODATKI 
OBRAZEC ARIS

Ta obrazec je namenjen pripravi načrta za ravnanje z raziskovalnimi podatki (NRRP) za raziskovalne projekte, ki jih (so)financira Javna agencija za znanstvenoraziskovalno in inovacijsko dejavnost Republike Slovenije (ARIS), kot je določeno v 4. členu Uredbe o izvajanju znanstvenoraziskovalnega dela v skladu z načeli odprte znanosti (Uradni list RS, št. 59/23).
Raziskovalni podatki so opredeljeni kot zapisi o dejstvih (številčni podatki, besedilni, zvočni in slikovni zapisi), ki predstavljajo osnovno podlago za znanstveno raziskovanje in ki v okviru znanstvene skupnosti veljajo kot ustrezno sredstvo za preverjanje veljavnosti raziskovalnih spoznanj.
Prosimo vas, da izpolnite spodnji obrazec NRRP in ga posredujete ARIS najkasneje v šestih mesecih od začetka izvajanja raziskovalnega projekta. Priporočljivo je, da NRRP med izvajanjem raziskovalnega projekta po potrebi redno pregledujete in posodabljate. V primeru sprememb posodobljen NRRP priložite vmesnemu in zaključnem poročilu o rezultatih raziskovalnega projekta.
Pregled vsebine NRRP:
0. Splošne informacije
1. Povzetek in opis raziskovalnih podatkov
2. Shranjevanje in varnostno kopiranje podatkov
3. Zagotovitev podatkov na način FAIR
3.1 Zagotavljanje najdljivosti podatkov (F)
3.2 Zagotavljanje dostopnosti podatkov (A)
3.3 Zagotavljanje interoperabilnosti podatkov (I)
3.4 Zagotavljanje ponovne uporabe podatkov (R)
4. Etični in pravni vidiki
5. Drugi raziskovalni rezultati
6. Finančna sredstva

Uporabljene kratice:
· ADP – Arhiv družboslovnih podatkov
· GDPR – Splošna uredba o varstvu podatkov
· IT – informacijska tehnologija
· RO – raziskovalna organizacija
· ZVDAGA – Zakon o varstvu dokumentarnega in arhivskega gradiva ter arhivih
· ZVOP-2 – Zakon o varstvu osebnih podatkov

Navodilo za izpolnjevanje
Obrazec izpolnite tako, da vsebino vnašate v celice v skrajnem desnem stolpcu oz. tam označite eno od ponujenih možnosti. V teh celicah so sedaj v sivi barvi pisave navedeni razlage oz. navodila za vnos ustreznih podatkov in opisov. To pomožno besedilo lahko po vnosu vsebine izbrišete.

	Posnemanje kemije kosti v kostnem polnilu za injiciranje: zelo izboljšana bioaktivnost za hitrejšo regeneracijo majhnih kostnih poškodb

	0.3
	Šifra vodje projekta
	35074

	0.4
	Ime in priimek vodje projekta
	Marija Vukomanovic

	0.5
	Ime in priimek osebe, ki je v RO zadolžena za podporo pri ravnanju z raziskovalnimi podatki
	
Zala Dvornik

	0.6
	Interna pravila RO za ravnanje z raziskovalnimi podatki
	
v izdelavi

	0.7
	Verzija NRRP
	1.0


	1
	Povzetek in opis raziskovalnih podatkov

	1.1
	Ali boste pri projektu ponovno uporabili že obstoječe podatke predhodnih raziskav?
	☒ Da
☐ Ne
V projektu bomo ponovni uporabili podatke v povezavi s protokolom sinteze apatita in večkratnega dopiranja njegove strukture. Protokoli bojo uporabljeni kot referenca za nadaljnje raziskovalno delo, ki bo vključevalo uporabo novih dopantov in karakterizacijo lastnosti novih materialov.


	1.2
	Katere vrste podatkov boste ustvarili oz. ponovno uporabili in v katerih formatih bodo shranjeni?
	Ponovno bomo uporabili dokumente, ki opisujejo protokole sinteze in način karakterizacije materialov. Protokoli so shranjeni v obliki pdf dokumentov.
Novi podatki, ki ji bomo ustvarili so:
1. eksperimentalni podatki ustvarjeni z raziskovalnimi instrumenti
2. protokoli, raziskovalni postopki, merilni pogoji in konfiguracije
Na novo ustvarjeni podatki bodo analizirani z uporabo programskih orodij, kot so Origin, Excel, GraphPad, Statistica, MNova Suite Chemist in druga. Pred shranjevanjem in analizo bodo vse ustvarjene datoteke preverjene glede celovitosti in skladnosti podatkov.
Vsi podatki bojo dokumentirani z ustrezno programsko opremo, ki omogoča izvoz v splošno uporabljene formate, kot so DOC, XLS, TXT, CSV, JPG, TIFF, in PDF.


	1.3
	Kakšen je namen ustvarjanja, zbiranja oz. ponovne uporabe podatkov in njihova povezava s cilji projekta?
	V projektu bomo razvijali nove bioaktivne komponente in jih oblikovali kot bioaktivno polnilo za injiciranje znotraj manjših poškodb v kostnem tkivu. 
Podatki, ki jih bomo ponovno uporabili so protokoli, ki so že bili razviti in validirani v naših prejšnjih raziskavah in bojo osnova za nadaljnje študije. 
Novi podatki se bojo ustvarjali za namen:
1. Optimizacije protokola sinteze in procesiranja novih bioaktivnih komponent in njihove vgradnje v hidrogelno matriko (besedilni dokumenti, DOC format)
2. Evalvacije lastnosti novih bioaktivnih komponent, vključno z novo apatitno faza, bioaktivnimi peptidi (antimikrobni in osteogeni) ter hidrogelne matrike (protokoli merjenja lastnosti materialov (besedilni dokumenti, DOC), številčni podatki, npr. meritve XRD (dat), FTIR (dat), TGA/DTA (dat), SEM/TEM (TIFF))
3. In vitro validacije interakcij materialov z kostnimi celicami (protokoli testiranja (besedilni dokumenti, DOC), meritve citotoksičnosti, proliferacije, diferenciacije in mineralizacije (številčni podatki, dat format, fluorescenčna in elektronska mikroskopija (slike, TIFF))  


	1.4
	Kakšna je pričakovana velikost podatkov, ki jih nameravate ustvariti oz. ponovno uporabiti?
	☐ 0–10 GB 
☒ 10–100 GB 
☐ 100–1000 GB 
☐ >1000 GB

	2
	Shranjevanje in varnostno kopiranje podatkov

	2.1
	Kje bodo podatki med izvajanjem projekta shranjeni in varnostno kopirani?
	Opis vseh aktivnosti, povezanih z izvajanjem projekta (opisi eksperimentov, uporabljene metode in preliminarni rezultati), se bo dnevno beležil v ustrezno označenih fizičnih laboratorijskih dnevnikih. Elektronski podatki bodo shranjeni na računalnikih, na katerih bodo ustvarjeni, ter varnostno kopirani na zunanje pomnilniške naprave znotraj omrežja sodelujočih RO- JSI, FFH, WUST in UG. Ključni projektni podatki bodo do njihovega prenosa v odprti repozitorij shranjeni v storitvi Microsoft OneDrive. Po zaključku projekta bodo podatki dodatno deponirani v odprtem repozitoriju raziskovalnih podatkov (Open Research Data Repository (UG), REPOD ali ZENODO), ki omogočajo brezplačno dodelitev trajnih identifikatorjev DOI. Dostop do projektnih podatkov bojo upravljali PI sodelujočih RO.


	2.2
	Kako boste izbrali podatke za dolgoročno hrambo?
	Vsi validirani numerični podatki in poročila bodo hranjeni najmanj 10 let po zaključku projekta. Podatki bodo shranjeni v skladu z načelom 3-2-1, ki zahteva, da se za zagotavljanje razpoložljivosti podatkov in preprečevanje njihove izgube hranijo najmanj tri kopije podatkov. Varnostne kopije bodo shranjene na dveh različnih vrstah nosilcev podatkov, in sicer na lokalnem trdem disku ter v oblačni storitvi Microsoft OneDrive.
Poleg tega bodo podatki deponirani in dolgoročno shranjeni v repozitorijih, ki izpolnjujejo načela FAIR. Laboratorijski dnevniki bodo hranjeni pri PI sodelujočih RO. Objavljeni podatki bodo brez časovne omejitve dostopni na spletnih straneh založnikov. Ključna administrativna dokumentacija projekta bo arhivirana v arhivu Univerze v Gdansku in projektnem arhivu Odseka K9 na IJS.

	2.3
	Ali bodo podatki shranjeni v zaupanja vrednem repozitoriju?


	☒ Da
☐ Ne

Podatki bojo deponirani v odprtem repozitoriju raziskovalnih podatkov (Open Research Data Repository (UG), REPOD ali ZENODO), ki omogočajo brezplačno dodelitev trajnih identifikatorjev DOI. 


	3. 
	Zagotovitev podatkov na način FAIR

	3.1
	Zagotavljanje najdljivosti podatkov (F)

	3.1.1
	Ali bodo podatki označeni s trajnim identifikatorjem (PID)?


	☒ Da
☐ Ne

Podatki bodo deponirani izključno v repozitorijih, ki omogočajo brezplačno dodelitev enoličnih trajnih identifikatorjev DOI.

	3.1.2
	Kateri metapodatki bodo ustvarjeni in kateri metapodatkovni standardi bodo pri tem upoštevani?
	Surovi podatki, pridobljeni z znanstveno raziskovalno opremo, bodo shranjeni v skladu z zahtevami programske opreme, uporabljene za njihovo zajemanje. Kadar bo to mogoče, bodo dopolnjeni z metapodatki, kot so podatki o zajemu, pripravi vzorca, datum izvedbe in avtorju. Obdelani podatki ter ročno vneseni podatki bodo organizirani v tabelarične podatkovne zbirke in prav tako opremljeni z ustreznimi metapodatki. Metapodatki bodo shranjeni v formatu .txt, avtorji pa bodo enolično identificirani in preverjeni z uporabo identifikatorjev ORCID. Vsi podatki, deponirani v repozitoriju, bodo opremljeni z enoličnim identifikatorjem DOI.


	3.1.3
	Ali bodo metapodatki vsebovali ključne besede za izboljšanje najdljivosti in možnosti ponovne uporabe?
	☒ Da
☐ Ne
Metapodatki in podatkovne zbirke bodo organizirani v hierarhično strukturo map glede na vrsto podatkov in raziskovalno aktivnost. Podmape in datoteke bodo označene z ustreznimi informacijami (npr. vrsta podatkov, začetnice raziskovalca, datum ipd.), dodatne datoteke pa bodo vsebovale pojasnila o uporabljenih pravilih poimenovanja.


	3.2
	Zagotavljanje dostopnosti podatkov (A)

	3.2.1
	Ali bodo vsi podatki odprto dostopni?


	☐ Da
☒ Ne

Odprti dostop do podatkov bo usklajen z načrtom upravljanja intelektualne lastnine. V začetnih fazah projekta bodo eksperimentalni podatki in poročila med projektnimi partnerji deljeni prek varnih sistemov za shranjevanje podatkov. V kasnejših fazah projekta, ko bodo rezultati raziskav dovolj zreli za objavo, bodo izbrani podatki in raziskovalni postopki objavljeni v odprto dostopnih znanstvenih revijah s strokovnim recenzentskim postopkom. Objava dela podatkov se lahko začasno odloži zaradi postopkov zaščite intelektualne lastnine oziroma morebitne prijave patenta. 

	3.2.2
	Kdaj bodo podatki odprto dostopni in za koliko časa?
	Izbrani eksperimentalni in teoretični podatki ter opisi na novo razvitih postopkov, ki bodo zanimivi za raziskovalno skupnost in širšo javnost, bodo objavljeni kot dopolnilno gradivo (»Supplementary Information«) na spletnih straneh založnikov oziroma bodo ob objavi pripadajočih znanstvenih člankov javno dostopni. Omejitve dostopa do podatkov lahko veljajo v času recenzijskega postopka znanstvenih publikacij. Če bo za rezultate raziskav vložena patentna prijava, bodo omejitve dostopa veljale do uradnega sprejetja oziroma objave patentne prijave, s čimer bo zagotovljena ustrezna zaščita intelektualne lastnine. Po objavi bodo podatki trajno dostopni v odprtem dostopu.

	3.2.3
	Na kakšen način bo v primeru omejitev pri uporabi omogočen dostop do podatkov med izvajanjem projekta in po njegovem zaključku?
	
Podatki in poročila bojo med projektnimi partnerji deljeni prek varnih sistemov za shranjevanje podatkov. Za varnost podatkov bojo odgovorni skrbniki, ki so del raziskovalnega procesa in sodelovanja na projektu. 

	3.2.4
	Ali bo za dostop do podatkov oz. njihovo branje potrebna dodatna dokumentacija oz. informacija o ustrezni programski opremi? 
	☐ Da
☒ Ne

Določeni surovi podatki bodo za pregledovanje in obdelavo zahtevali uporabo namenske programske opreme, ki je običajno nameščena na instrumentih, s katerimi so bili zajeti oziroma ustvarjeni. Zato bodo ti podatki izvoženi tudi v splošno dostopne datotečne formate, ki jih je mogoče odpirati in uporabljati s standardno, nespecializirano programsko opremo.

	3.3
	Zagotavljanje interoperabilnosti podatkov (I)

	3.3.1
	Katere geslovnike oz. šifrante boste uporabili pri pripravi podatkov in metapodatkov? 

	
Podatki, protokoli in vzorci bojo vključevali standardiziran način poimenovanja. Podmape in datoteke bodo označene z ustreznimi informacijami (npr. vrsta podatkov, začetnice raziskovalca, datum). Sledili bomo postopkom, ki vključujejo direktne povezave z laboratorijskim dnevnikom. V določenih primerih bojo vzorci označeni z QR kodo, ki bo vključevala povezavo z določeno skupino podatkov oz. metapodatkov. 

	3.3.2
	Ali boste primorani uporabiti manj poznane ali lastne geslovnike oz. šifrante?


	☐ Da
☒ Ne



	3.4
	Zagotavljanje ponovne uporabe podatkov (R)

	3.4.1
	Na kakšen način boste zagotovili dokumentacijo, potrebno za ponovno uporabo podatkov?
	Podatkovne zbirke bodo organizirane v mapah, ki bodo vsebovale tudi pojasnila o uporabljenih pravilih poimenovanja ter pojasnila glede vsebine in uporabe podatkov (»read me file«).
 

	3.4.2
	Ali bodo vaši podatki javno dostopni in licencirani z odprtima licencama CC BY oz. CC BY-SA, da bo s tem omogočena čim širša ponovna uporaba?
	☒ Da
☐ Ne



	3.4.3
	Kakšne postopke zagotavljanja kakovosti podatkov boste uporabili?
	Podatke bojo ustvarjali usposabljani raziskovalci z uporabo validiranih analiznih metod. Kjer bo to mogoče, bodo izvedene ustrezne tehnične ponovitve meritev za zagotavljanje zanesljivosti rezultatov. Vsi vzorci, na katerih bodo opravljene meritve, bodo pripravljeni v skladu z uveljavljenimi in objavljenimi standardnimi protokoli na posameznem raziskovalnem področju.
Zmanjševanje merilnih napak bo zagotovljeno z uporabo kakovostne raziskovalne opreme, ki bo ustrezno certificirana in redno kalibrirana.
Vsi vhodni podatki in protokoli, potrebni za reprodukcijo rezultatov, bodo javno dostopni prek izbranega repozitorija raziskovalnih podatkov ter podrobno opisani v znanstvenih publikacijah, ki bodo poročale o rezultatih projekta. Dodatno kontrolo bojo omogočale kontrolne meritve in ustrezni standardi. 

	4.
	Etični in pravni vidiki

	4.1
	Ali obstajajo etična ali pravna vprašanja, ki bi lahko vplivala na deljenje podatkov?  
	☐ Da
☒ Ne



	4.2
	Ali boste med izvajanjem projekta obdelovali oz. hranili osebne podatke?


	☐ Da
☒ Ne

	4.3
	Ali bodo med projektom ustvarjene oz. ponovno uporabljene posebne vrste osebnih podatkov?


	☐ Da
☒ Ne

	4.4
	Kako boste uredili lastništvo podatkov in morebitne avtorske pravice na podatkih, ki jih boste ustvarili ali ponovno uporabili?
	Intelektualna lastnina, ustvarjena v okviru projekta, bo v skupni lasti Univerze v Gdansku (UG), Tehniške univerze v Vroclavu (Wrocław Tech), Instituta Jožef Stefan (IJS) in Univerze v Ferrari (FFA), sorazmerno s prispevkom posamezne institucije, kot je določeno v sporazumu o sodelovanju.
Avtorske pravice na znanstvenih delih pripadajo njihovim avtorjem ter vključujejo pravico do priznanja avtorstva, pravico do varovanja celovitosti vsebine in oblike dela, pravico do odločitve o prvi objavi dela ter pravico do nadzora nad načinom njegove uporabe.
V primeru objave znanstvenih rezultatov se lahko pravice intelektualne lastnine za objavljene podatke (vključno s surovimi podatki), v obsegu, ki ga določajo pogoji izbranega založnika, prenesejo na založnika oziroma se uredijo z licenčno pogodbo. Avtorji lahko rezultate svojega intelektualnega dela brez omejitev uporabljajo za svoje nadaljnje znanstvenoraziskovalno in pedagoško delo, skladno z veljavno zakonodajo, projektnim sporazumom in pogoji objave.


	5.
	Drugi raziskovalni rezultati

	5.1
	Ali boste poleg podatkov ustvarili ali ponovno uporabili tudi druge raziskovalne rezultate?
	☒ Da
☐ Ne

Poleg raziskovalnih podatkov bomo v okviru projekta razvijali tudi nove raziskovalne protokole ter sintetizirali nove materiale. Novi protokoli bodo objavljeni v odprto dostopnih znanstvenih revijah, ki objavljajo metodološke prispevke, s čimer bodo prosto dostopni raziskovalni skupnosti in omogočali njihovo nadaljnjo uporabo ter reprodukcijo.
Sintetizirani materiali oziroma vzorci zaradi svoje narave praviloma niso primerni za dolgoročno hrambo ali ponovno uporabo. Mnogi med njimi imajo omejeno življenjsko dobo (npr. zaradi biorazgradljivosti, kemijske nestabilnosti ali sprememb lastnosti med skladiščenjem), zato njihova ponovna uporaba pogosto ni mogoča. V takšnih primerih bodo za zagotavljanje ponovljivosti raziskav javno dostopni podrobni postopki sinteze, karakterizacije in eksperimentalni protokoli, ki bodo drugim raziskovalcem omogočali pripravo enakovrednih materialov.

	6.
	Finančna sredstva

	6.1
	Kakšni bodo stroški ravnanja s podatki in drugimi rezultati projekta po načelih FAIR in kako bodo kriti?
	
[bookmark: _GoBack]Repozitoriji, v katerih bodo shranjeni podatki projekta, omogočajo brezplačno hrambo raziskovalnih podatkov. 


	6.2
	Kdo bo odgovorna oseba za ravnanje z raziskovalnimi podatki pri projektu?
	Za izvajanje postopkov za upravljanje raziskovalnim podatkom bodo odgovorni vodje raziskovalnih skupin posameznih projektnih partnerjev: Univerze v Gdansku (UG; Aneta Szymańska), Tehniške univerze v Vroclavu (Wrocław Tech; Małgorzata Gazińska), Instituta Jožef Stefan (IJS; Marija Vukomanović) in Fakultete za farmacijo, UL (FFA; Barbara Ostanek). 



Uporabljeni viri:
· Anotirana predloga načrta za ravnanje s raziskovalnimi podatki za projekte Obzorja Evropa. CTK UL. Dostopno na: https://dirrosdata.ctk.uni-lj.si/raziskovalni-podatki/nacrt-ravnanja-z-raziskovalnimi-podatki/.
· Bezjak, Sonja (ur.) (2024). Spoznaj FAIR: Priročnik o odprti znanosti v Sloveniji. Univerza na Primorskem. Dostopno na: https://www.hippocampus.si/ISBN/978-961-293-328-9.pdf.
· Horizon Europe Data management plan template. Dostopno na: https://www.openaire.eu/images/Guides/HORIZON_EUROPE_Data-Management-Plan-Template.pdf.
· NWO Template Data management plan. Dostopno na: https://www.nwo.nl/en/research-data-management.


Verzija dokumenta: 1.0
Datum: 15. 10. 2024





Stran 8 od 8

image1.png
EI 'els

Javna agencija za znanstvenoraziskovalno
In tnovacljsko dejavnost Republike Slovenije





